У Вікіпедыі ёсць артыкулы пра іншых асоб з прозвішчам Карніцкі.
**Аляксандр Карніцкі** (нар. 14 лютага 1989, Стоўбцы) — беларускі футбаліст, паўабаронца венгерскага клуба «Мезёкёвешд» і былы ігрок нацыянальнай зборнай Беларусі.

Клубная кар’ера
---------------

Прафесійную кар’еру пачаў у 2009 годзе ў складзе «Баранавічаў». Пасля гуляў за іншыя клубы Першай лігі — «Полацк» і «Граніт».

### «Гомель»

У снежні 2012 года перайшоў у «Гомель», дзе адразу стаў іграком асновы. Звычайна выступаў на пазіцыі апорнага паўабаронцы. Згодна са статыстыкай InStatFootball, стаў найлепшым іграком чэмпіянату 2013 адразу ў некалькіх намінацыях (колькасць выйграных адзінаборстваў, колькасць паспяховых перахватаў, колькасць парушэнняў на іграку). Акрамя таго, 7 ліпеня 2013 года вызначыўся голам, забітым са сваёй паловы поля ў браму «Тарпеда-БелАЗ».

У лістападзе 2013 года была дасягнута дамоўленасць аб пераходзе Карніцкага ў БАТЭ, да якога ён далучыўся па заканчэнні сезону ў снежні.

### БАТЭ

У першай палове сезону 2014 з’яўляўся на полі нерэгулярна. Увосені, аднак, пачаў дэманстраваць выдатную гульню і замацаваўся ў асноўным складзе барысаўчан на пазіцыі атакуючага паўабаронцы. 16 кастрычніка 2014 года аформіў хет-трык у матчы з салігорскім «Шахцёрам», а 22 лістапада 2014 года аддаў чатыры галявыя перадачы ў матчы з «Гомелем». У выніку стаў самым карысным іграком другой паловы чэмпіянату (агулам пасля падзелу лігі на шасцёркі забіў 7 галоў і аддаў 6 галявых перадач).

### «Хапаэль»

1 верасня 2016 года падпісаў трохгадовы кантракт з ізраільскім клубам «Хапаэль» з Раананы. Спачатку трывала гуляў у аснове, але ў пачатку 2017 года страціў месца ў складзе, і ў лютым пагадненне «Хапаэля» з паўабаронцам было разарвана.

### Вяртанне ў «Гомель»

Неўзабаве пасля зыходу з «Хапаэля» вярнуўся ў Беларусь і стаў трэніравацца з «Гомелем», шукаючы варыянты працягу кар’еры за мяжой. У выніку, аднак, вырашыў застацца ў гомельскім клубе, падпісаўшы ў сакавіку кантракт да канца сезону 2017. У «Гомелі» зноў стаў трывалым іграком асновы, да лета правёў за клуб 11 матчаў і забіў 4 галы.

### «Тосна»

У чэрвені 2017 года накіраваўся на прагляд у расійскі клуб «Тосна», з якім у выніку падпісаў кантракт. Замацаваўся ў асноўным складзе «Тосна» і дапамог камандзе выйграць Кубак Расіі, аднак па выніках сезону 2017/18 клуб страціў месца ў Прэм’ер-лізе і спыніў існаванне.

### «Сепсі»

У ліпені 2018 года стаў іграком румынскага клуба «Сепсі».

### «Мезёкёвешд»

У чэрвені 2019 года падпісаў двухгадовы кантракт з венгерскім клубам «Мезёкёвешд».

Міжнародная кар’ера
-------------------

7 кастрычніка 2017 года дэбютаваў за нацыянальную зборную Беларусі ў адборачным матчы чэмпіянату свету 2018 супраць Нідэрландаў (1:3), правёўшы на полі ўсе 90 хвілін.

Дасягненні
----------

* Сцяг Беларусі 01Чэмпіён Залаты прызёр чэмпіянату Беларусі (2): 2014, 2015
* Сцяг Беларусі Уладальнік Кубка Беларусі: 2015
* Сцяг Беларусі Уладальнік Суперкубка Беларусі (3): 2014, 2015, 2016
* Сцяг Беларусі У спісе 22 найлепшых футбалістаў чэмпіянату Беларусі (2): 2013, 2014
* Сцяг Расіі Уладальнік Кубка Расіі: 2018

Зноскі
------

1. ↑  Aleksandr Karnitskiy // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Alyaksandr Karnitsky // FBref.com<a href='https://wikidata.org/wiki/Track:Q56239490'></a>
3. ↑  Жуковский и Карницкий стали игроками "Гомеля"
4. ↑  Футбольное измерение
5. ↑  Футбол. Александр Карницкий станет игроком БАТЭ
6. ↑  Александр Карницкий подписал 3-летний контракт с "Хапоэлем" Раанана
7. ↑  Раананский "Хапоэль" расторг контракт с Александром Карницким
8. ↑  "Гомель" объявил о подписании контракта с Александром Карницким
9. ↑  Александр Карницкий стал игроком "Тосно"
10. ↑  Александр Карницкий перешел в румынский "Сепси"
11. ↑  Карницкий перешел в венгерский "Мезёкёвешд"

|  |  |
| --- | --- |
| ⚙️   Тэматычныя сайты | by.tribuna.com · eu-football.info (ігрок) · FBref.com · FootballDatabase.eu · FootballFacts.ru · National Football Teams.com · Soccerway · Sportbox.ru · teams.by · Transfermarkt (ігрок) · worldfootball.net (ігрок) · Ізраільская футбольная асацыяцыя · Прэсбол · УЕФА |